
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«13» сакавіка 2026 г.
	№ 38
	 г. Масква 




Аб унясенні змяненняў у некаторыя рашэнні Камісіі Мытнага саюза ў дачыненні да асобных відаў гародніны

У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктам 16 Палажэння аб Еўразійскай эканамічнай камісіі (дадатак № 1 да Дагавора аб Еўразійскім эканамічным саюзе ад 29 мая 2014 года), пунктамі 7 і 16 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Пункт 7 Рашэння Камісіі Мытнага саюза ад 27 лістапада 2009 г. № 130 «Аб адзіным мытна-тарыфным рэгуляванні Еўразійскага эканамічнага саюза» дапоўніць падпунктамі 7.1.91 і 7.1.92 наступнага зместу:
«7.1.91. Асобныя віды гародніны, прызначаныя для рэалізацыі (продажу) у рознічным гандлі:
бульба, якая класіфікуецца кодамі 0701 90 500 0 і 0701 90 900 0 ТН ЗЭД ЕАЭС, што ўвозіцца ў Рэспубліку Казахстан у аб’ёме не большым за 100 000 тон і ў Кыргызскую Рэспубліку ў аб’ёме не большым за 50 000 тон;
цыбуля рэпчатая, якая класіфікуецца кодам 0703 10 190 0 ТН ЗЭД ЕАЭС, што ўвозіцца ў Рэспубліку Арменія ў аб’ёме не большым за 5 000 тон і ў Рэспубліку Казахстан у аб’ёме не большым за 100 000 тон;
капуста цвятная і брокалі, якія класіфікуюцца кодам 0704 10 000 0 ТН ЗЭД ЕАЭС, што ўвозяцца ў Рэспубліку Беларусь у аб’ёме не большым за 600 тон і ў Кыргызскую Рэспубліку ў аб’ёме не большым за 500 тон;
капуста белакачанная, якая класіфікуецца кодам 0704 90 100 1 ТН ЗЭД ЕАЭС і ўвозіцца ў Рэспубліку Казахстан у аб’ёме не большым за 35 000 тон;
морква, якая класіфікуецца кодам 0706 10 000 1 ТН ЗЭД ЕАЭС і ўвозіцца ў Рэспубліку Казахстан у аб’ёме не большым за 30 000 тон;
агуркі, якія класіфікуюцца кодамі 0707 00 050 2, 0707 00 050 3 
і 0707 00 050 4 ТН ЗЭД ЕАЭС, што ўвозяцца ў Кыргызскую Рэспубліку ў аб’ёме не большым за 400 тон;
баклажаны (бадрыджаны), якія класіфікуюцца кодам 0709 30 000 0 ТН ЗЭД ЕАЭС, што ўвозяцца ў Рэспубліку Беларусь у аб’ёме не большым за 200 тон, у Кыргызскую Рэспубліку ў аб’ёме не большым за 200 тон і ў Расійскую Федэрацыю ў аб’ёме не большым за 6 600 тон;
перац струкавы салодкі, які класіфікуецца кодам 0709 60 100 1 ТН ЗЭД ЕАЭС, што ўвозіцца ў Рэспубліку Беларусь у аб’ёме не большым за 5 200 тон, у Кыргызскую Рэспубліку ў аб’ёме не большым за 2 000 тон і ў Расійскую Федэрацыю ў аб’ёме не большым за 27 000 тон.
Указаная тарыфная льгота прадастаўляецца пры наяўнасці дакумента, выдадзенага ўпаўнаважаным органам выканаўчай улады дзяржавы-члена, які пацвярджае прызначэнне тавараў у адпаведнасці з абзацам першым гэтага падпункта і ўтрымлівае звесткі аб наменклатуры, колькасці і кошце такіх тавараў, а таксама аб арганізацыях, якія ажыццяўляюць іх увоз.
Тарыфная льгота прадастаўляецца ў дачыненні да тавараў, што змяшчаюцца (змешчаны) пад мытную працэдуру выпуску для ўнутранага спажывання, у дачыненні да якіх дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваны мытным органам дзяржавы-члена з даты ўступлення ў сілу Рашэння Савета Еўразійскай эканамічнай камісіі ад 13 сакавіка 2026 г. № 38 па 30 чэрвеня 2026 г. уключна.
Рэалізацыя (продаж) тавараў, змешчаных пад мытную працэдуру выпуску для ўнутранага спажывання з прымяненнем указанай тарыфнай льготы, дапускаецца асобам, якія ажыццяўляюць рознічны гандаль і зарэгістраваны ў дзяржаве-члене, мытным органам якой праведзены іх выпуск, для наступнай рэалізацыі (продажу) у рознічным гандлі.
Крытэрыі аднясення асоб да ўказаных у абзацы дванаццатым гэтага падпункта асоб (далей – мэтавыя атрымальнікі) або пералік мэтавых атрымальнікаў могуць вызначацца ў адпаведнасці з заканадаўствам дзяржавы-члена.
Абмежаванні па карыстанні і (або) распараджэнні таварамі, змешчанымі пад мытную працэдуру выпуску для ўнутранага спажывання з прымяненнем указанай тарыфнай льготы, дзейнічаюць да моманту паступлення тавараў на склад мэтавых атрымальнікаў, але не больш за 120 каляндарных дзён з дня выпуску такіх тавараў у адпаведнасці з мытнай працэдурай выпуску для ўнутранага спажывання.
Дакументам, які пацвярджае паступленне тавараў на склад мэтавага атрымальніка або перадачу тавараў такім мэтавым атрымальнікам, з’яўляецца акт прыёму або прыёму-перадачы такіх тавараў або яго копія.
7.1.92. Асобныя віды таматаў, якія класіфікуюцца кодамі 
0702 00 000 2, 0702 00 000 3 і 0702 00 000 4 ТН ЗЭД ЕАЭС, якія прызначаны для рэалізацыі (продажу) у рознічным гандлі і ўвозяцца ў Кыргызскую Рэспубліку ў аб’ёме не большым за 5 000 тон.
Указаная тарыфная льгота прадастаўляецца пры наяўнасці дакумента, выдадзенага ўпаўнаважаным органам выканаўчай улады Кыргызскай Рэспублікі, які пацвярджае прызначэнне тавараў у адпаведнасці з абзацам першым гэтага падпункта і ўтрымлівае звесткі аб наменклатуры, колькасці і кошце такіх тавараў, а таксама аб арганізацыях, якія ажыццяўляюць іх увоз.
Тарыфная льгота прадастаўляецца ў дачыненні да тавараў, якія змяшчаюцца (змешчаны) пад мытную працэдуру выпуску для ўнутранага спажывання, у дачыненні да якіх дэкларацыя на тавары, а ў выпадку выпуску тавараў да падачы дэкларацыі на тавары – заява аб выпуску тавараў да падачы дэкларацыі на тавары зарэгістраваны мытным органам Кыргызскай Рэспублікі з даты ўступлення ў сілу Рашэння Савета Еўразійскай эканамічнай камісіі ад 13 сакавіка 2026 г. № 38 па 31 мая 2026 г. уключна.
Рэалізацыя (продаж) тавараў, змешчаных пад мытную працэдуру выпуску для ўнутранага спажывання з прымяненнем указанай тарыфнай льготы, дапускаецца асобам, якія ажыццяўляюць рознічны гандаль і зарэгістраваны ў Кыргызскай Рэспубліцы, для наступнай рэалізацыі (продажу) у рознічным гандлі.
Крытэрыі аднясення асоб да ўказаных у абзацы чацвёртым гэтага падпункта асоб (далей – мэтавыя атрымальнікі) або пералік мэтавых атрымальнікаў могуць вызначацца ў адпаведнасці з заканадаўствам Рэспублікі Кыргызстан.
Абмежаванні па карыстанні і (або) распараджэнні таварамі, змешчанымі пад мытную працэдуру выпуску для ўнутранага спажывання з прымяненнем указанай тарыфнай льготы, дзейнічаюць да моманту паступлення тавараў на склад мэтавых атрымальнікаў, але не больш за 120 каляндарных дзён з дня выпуску такіх тавараў у адпаведнасці з мытнай працэдурай выпуску для ўнутранага спажывання.
Дакументам, які пацвярджае паступленне тавараў на склад мэтавага атрымальніка або перадачу тавараў такім мэтавым атрымальнікам, з’яўляецца акт прыёму або прыёму-перадачы такіх тавараў або яго копія.».
2. У пункце 15 Парадку прымянення вызвалення ад выплаты мытных пошлін пры ўвозе асобных катэгорый тавараў на адзіную мытную тэрыторыю Мытнага саюза, зацверджанага Рашэннем Камісіі Мытнага саюза ад 15 ліпеня 2011 г. № 728, лічбы «7.1.90» замяніць лічбамі «7.1.92».
3. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.

